David Soul

**David Soul**, che el vero nome el ze **David Richard Solberg** (Chicago, 28 agosto 1943 - 2024), el ze un ator e cantante statunitense.
In Itałia el ze stà conosùo e el vien recordà soratuto par aver interpretà infrà el 1975 e el 1979 el roło del serzénte Ken 'Hutch' Hutchinson in conpanjìa de Paul Michael Glaser inte ła serie połisiesca *[[Starsky & Hutch]]*.

## Biografia
Nasùo inte una fameja de orizeni norvegezi, el ga pasà l'infansia viazando un mucio tra Europa e America dadrìo só pare, pastor łuteran inpenjà inte'l segondo dopoguera in mision umanitarie in Zarmania.

El ga scomisià ła só cariera artistega inte'l 1967, cuando, durando na só aparision tełeviziva, el se ga simentà a intarpretàr na canson portando na màscara da schii. Finìa l'ezibision el ga spiegà : «*Mi chiamo David Soul, e voglio essere conosciuto par la mia musica*» (Me ciamo David Soul e vogio èsar conosùo par ła me mùzega).

El se ga fato anca apresàr da'l pùblego cofà ator in alguni tełefim, tra cui Star Trek. Inte'l 1973 el ga resità inte'l film *[[Una 44 Magnum par l'ispettore Callaghan|Magnum Force]]* dove el ze in conpanjìa de Clint Eastwood. Parò A ze stà inte el 1975 co ła serie Starsky & Hutch che'l razonze el łeveło màsemo de popołarità.

Duranti i ani setanta, Soul el se ga afermà cofà cantante, razonzendo par ben do volte ła prima pozision inte łe chart ingleze e 'mericana co i singołi *Don't Give Up On Us* e *Silver Lady*. Inte'l 1979 el ga resità el parsonazo de Ben Mears inte ła miniserie tełeviziva *[[Le notti di Salem (miniserie tełeviziva)|Le notti di Salem]]*.

Inte i ani ottanta el ga frecuentà manco de frecuente łe sene, łimitandose a conparìr come ospite in programi tełevizivi e interpretando rołi minori in calche film. Senpre in cuełi ani el ga avùo problemi de alcołizmo, che'l ga sconfizesto daspò na cura łonga.

Inte'l 1987 inte'l senegià tełevizivo itałian *[[Il segreto del Sahara]]*, el ga interpretà el cativo Ryker, cao de un grupo armà de dizertori de ła Legion Foresta.

So'l scominsio dei ani novanta el se ga trasferìo a Łondra, dove el se ga rezlansà par ła carièra de ator inte i teatri de'l West End. Inte'l setenbre 2004 el ze deventà sitadin ingleze, ma desidendo de matenjìr anca ła sitadinansa 'mericana.

## I singołi
* "Don't Give Up On Us" (1976) UK #1, US #1
* "Going In With My Eyes Open" (1977) UK #2, US #54
* "Silver Lady" (1977) UK #1, US #52
* "Let's Have A Quiet Night In" (1977) UK #8
* "It Sure Brings Out The Love In Your Eyes" (1978) UK #12

## Filmografia parsiałe
**[[Star Trek]]* - serie TV, epixodio 2x09 (1966-1969)
**[[Magnum Force]]* *(Una 44 Magnum par l'ispettore Callaghan)*, regia de Ted Post (1973)
**[[Cannon (serie tełevixiva)|Cannon]]* - serie TV (1973-1974)
**[[A tutte le auto della polizia (serie tełevixiva)|The Rookies]] (A tutte le auto della polizia)* - serie TV (1974)
**[[McMillan & Wife]] (McMillan e signora)* - serie TV (1974)
**[[Gunsmoke]]* - serie TV (1975)
**[[Le notti di Salem]]* - miniserie TV
**[[Starsky & Hutch]]* - serie TV, 93 epixodi (1975-1979)
**[[Casablanca (serie tełeviziva 1983)|Casablanca]]* - serie TV, 5 epixodi (1983)
**[[Il Codice Rebecca (miniserie tełeviziva)|The Key to Rebecca]]* (*Il Codice Rebecca*), regia de David Hemmings - miniserie TV (1985)
**[[Il segreto del Sahara]]* - miniserie TV (1987)
**[[Due come noi (serie tełeviziva)|Jake and the Fatman]] (Due come noi)* - serie TV (1988-1992)
**[[Cancellate Washington!]]*, regia de Nello Rossati
**[[Starsky & Hutch (film)|Starsky & Hutch]]* *(Starsky & Hutch)*, regia de Todd Phillips (2004)
**[[Epixodi de Poirot (nona stazon)#Poirot sul Nilo|Poirot - Poirot sul Nilo]]* - Serie Tv (2004)

## Linganbi foresti

*  El sito uficiałe de David Soul
* Fansite dedicà a David Soul e Paul Michael Glaser 
*